

**SJEKKLISTE FOR REKRUTTERING AV LÆRLING GJENNOM VIGOLISTER**

Alle elever som søker læreplass ligger inne på en portal som heter Vigo bedrift. Her er søkere både med og uten ungdomsrett. Vigo bedrift fungerer som en åpen søknad på læreplass.

Vigo-listene gir deg tilgang til:

* Hvilke elever som har søkt læreplass i ditt fag
* Elevenes karakterutskrift og fravær
* Elevenes CV og søknad, om de har lastet opp dette

Slik får du tilgang til listene:

* Kontakt OK stat eller et annet opplæringskontor og be om Vigo-lister fra fylket virksomheten din hører til rundt 15. mars. Du kan også be om lister fra nærliggende fylker
* Husk å oppgi hvilket fag du skal ansette en lærling i
* Opplæringskontoret sender deg så listene, eller gir deg tilgang i Vigo

Slik bruker du listene:

* Gå gjennom listene som du ville gjort med vanlige søkere til en jobb
* Ring eleven. Spør om de fortsatt er interessert i læreplass
* Kall de inn til intervju
* Ring de så fort som mulig etter du har mottatt listene